**ELŐTERJESZTÉS**

Bonyhád Város Képviselő - testületének 2018. április hó 26. nap

rendes/rendkívüli testületi ülésére

|  |  |
| --- | --- |
| Tárgy: | Bonyhádi Sportcentrum intézményvezetői megbízása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 70. sz. |
| Melléklet: | 1 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzata a Bonyhádi Sportcentrumot a 27/2018. (II.15.) határozatával alapította, ahol az intézményvezetői feladatokat megbízással, a pályázat eredményes elbírálásáig Köllő Roland látja el.

A határozatnak megfelelően az intézményvezetői álláshelyre pályázatot írtunk ki, melyet mind a város honlapján, mind a közigállás portálon megjelentettünk.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/A. § (1) bekezdés alapján „A közalkalmazotti jogviszony pályázat alapján létesíthető. Csak olyan közalkalmazottat lehet kinevezni, aki a pályázaton részt vett és a pályázati feltételeknek megfelelt. A pályázatot - törvény eltérő rendelkezése hiányában - a kinevezési jogkör gyakorlója írja ki.” Ugyanezen jogszabályhely (3) bekezdése alapján a pályázati felhívásban meg kell jelölni:

*a)* a munkáltató és a betöltendő munkakör, vezetői beosztás megnevezését,

*b)* a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.

**A Kjt. 20/B. §** (1) bekezdés értelmében a magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázatot a megbízási jogkör gyakorlója írja ki.

(2) A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

(3) Ha e törvény alapján a magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is.

(4) Ha a magasabb vezető, illetve a vezető beosztással történő megbízáshoz közalkalmazotti jogviszony létesítése is szükséges - törvény eltérő rendelkezése hiányában - a kinevezési jogkör a megbízási jogkör gyakorlóját illeti meg.”

A kiírt pályázatra a mellékelt pályázat érkezett a GESZ jelenlegi vezetőjétől, aki a pályázati kiírásnak, valamint a képesítési előírásoknak megfelel.

A Kjt. 20/A. § (6) bekezdés értelmében: „Jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

a) hatvan napon belül, vagy

b) első ülésén, ha e jogot testület gyakorolja,

dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.”

A pályázati kiírásra 1 pályázat érkezett. A 3 tagú bizottság április 19-én ült össze. Az erről készült jegyzőkönyv az előterjesztés melléklete.

A Magyarország helyi önkormányzatairól szóló 2011. évi CLXXXIX. törvény 41. §. (7) bekezdése értelmében a helyi önkormányzat képviselő-testülete – amennyiben törvény kivételt nem tesz – kinevezi az intézmény vezetőjét.

Kérem a tisztelt képviselő-testületet alakítsa ki véleményét a pályázattal kapcsolatban.

**Határozati javaslat**

Bonyhád Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 41. §. (7) bekezdésében kapott felhatalmazás alapján 2018. május 1. napjától határozott öt éves határozott időtartamra – 2023. április 30-ig – megbízza Köllő Rolandot a Bonyhádi Sportcentrum vezetésével.

Nevezett illetményét az 1992. évi XXXIII. tv. (Kjt.) szerint fizetési osztályhoz fokozathoz tartozó garantált illetmény összege 144.570 Ft + 35.930 Ft garantált bérminimumra való kiegészítés + 85.500 Ft munkáltatói döntésen alapuló illetményrész, összesen 266.000 Ft összegben állapítja meg. Magasabb vezetői pótléka a pótlékalap 270 %-a, havi 54.000 Ft.

Felkéri a polgármestert, hogy a vezetői megbízással kapcsolatos munkáltatói feladatokat végezze el.

Felkéri a jegyzőt, hogy a törzskönyvi bejegyzés végrehajtására.

Határidő: azonnal

Felelős: Filóné Ferencz Ibolya polgármester

Végrehajtásért felel: dr. Puskásné dr. Szeghy Petra

Bonyhád, 2018. április 20.

Filóné Ferencz Ibolya
 polgármester